شەفەق نیوز/ تیمەیل وەرگری مەدەنی توێنستن یەک کەس رزگار بکەن و دوو تەرم دەر بکەن لەوەر رووداویگ هاتووچو دڵتەزنیگ لە بەغداد پایتەخت.
وەڕێۆبەرایەتیەگە وت؛ رووداوەگە لەبان ری فڕۆکەخانەی موسەنا وە ماشینیگ مارکەی سایبای تەکسی بوی.
وتیش: تیمەیل وەرگری ناچار وەکارهاوردن ئامێرە هایدرۆلیکیەکان بوین تا ماشینەگە بووڕن و تەرمەگان دەرکەن، و ئەرا پزشک دادوەری بردنەیان، و فریاکەفتن سەرەتایی ئەرا زەخمدارەگە کریا و رەوانەی خەسەخانە کریا.
وتیش: هووکار رووداوەگە لەوەر خێرایی زیای، و کەم هووشیاری بویە.
